pythainlp/thaigov-v2-corpus-22032023 huggingface dataset:
วันพุธที่ 27 ตุลาคม 2564
สำนักนายกรัฐมนตรีส่งต่อเงินบริจาคจากคิงเพาเวอร์ สนับสนุน อว. ในการวิจัยและพัฒนาคิดค้นวัคซีนป้องกันโรคติดเชื้อไวรัสโคโรนา 2019 กับโครงการ ChulaCov19
สำนักนายกรัฐมนตรีส่งต่อเงินบริจาคจากคิงเพาเวอร์ สนับสนุน อว. ในการวิจัยและพัฒนาคิดค้นวัคซีนป้องกันโรคติดเชื้อไวรัสโคโรนา 2019 กับโครงการ ChulaCov19
25 ตุลาคม 2564 ณ ทำเนียบรัฐบาล /พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นประธานมอบเงินบริจาคบัญชี "สำนักงานปลัดสำนักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19)" ซึ่งได้รับมาจากการจัดจำหน่ายเสื้อสโมสรฟุตบอลเลสเตอร์ซิตี้ภายใต้โครงการ THAILAND SMILES WITH YOU ของบริษัท คิงเพาเวอร์ อินเตอร์เนชั่นแนล จำกัด ให้แก่กระทรวงการอุดมศึกษา วิทยาศาสตร์ วิจัยและนวัตกรรม (โครงการ ChulaCov19) เป็นจำนวนทั้งสิ้น 15,050,000 บาท โดยมีศาสตราจารย์พิเศษ ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
นอกจากนั้น ยังได้รับเกียรติจากนายวิษณุ เครืองาม รองนายกรัฐมนตรี นายอนุชา นาคาศัย รัฐมนตรีประจำสำนักนายกรัฐมนตรี นายดิสทัต โหตระกิตย์ เลขาธิการนายกรัฐมนตรี นายธีรภัทร ประยูรสิทธิ ปลัดสำนักนายกรัฐมนตรี ศาสตราจารย์ดร. นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม ศ.ดร.บัณฑิต เอื้ออาภรณ์ อธิการบดี จุฬาลงกรณ์มหาวิทยาลัย รศ.นพ.ฉันชาย สิทธิพันธุ์ คณบดีคณะแพทยศาสตร์ จุฬาลงกรณ์มหาวิทยาลัย ศ.นพ.เกียรติ รักษ์รุ่งธรรม ผู้อำนวยการบริหารโครงการพัฒนาวัคซีนโควิด-19 ศูนย์วิจัยวัคซีน คณะแพทยศาสตร์ จุฬาลงกรณ์มหาวิทยาลัย และผู้แทน ผู้อำนวยการสถาบันวัคซีนแห่งชาติ เข้าร่วมพิธีฯ ดังกล่าว
วันศุกร์ที่ 24 มิถุนายน 2565
โฆษกรัฐบาลเผย นายกฯ เรียกประชุมด่วน รอง นรม. สุพัฒนพงษ์ และ รอง นรม. จุรินทร์ สั่งการร่วมบูรณาการการทำงานแก้ไขปัญหาวิกฤติพลังงานและราคาสินค้าเพื่อช่วยเหลือประชาชนเร่งด่วน
โฆษกรัฐบาลเผย นายกฯ เรียกประชุมด่วน รอง นรม. สุพัฒนพงษ์ และ รอง นรม. จุรินทร์ สั่งการร่วมบูรณาการการทำงานแก้ไขปัญหาวิกฤติพลังงานและราคาสินค้าเพื่อช่วยเหลือประชาชนเร่งด่วน
วันนี้ (24 มิถุนายน 2565) เวลา 17.00 น. ณ ห้องทำงานนายกรัฐมนตรี ชั้น 2 ตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือข้อราชการร่วมกับ นายสุพัฒนพงษ์ พันธ์มีเชาว์ รองนายกรัฐมนตรี รัฐมนตรีว่าการกระทรวงพลังงาน นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ และเลขาธิการคณะกรรมการกฤษฎีกา เพื่อแก้ปัญหาเกี่ยวกับวิกฤตราคาพลังงานและราคาสินค้า นายธนกร วังบุญคงชนะ โฆษกประจำสำนักนายกรัฐมนตรีได้เปิดเผยสาระสำคัญ ดังนี้
นายกรัฐมนตรีห่วงใยการดำรงชีวิตของประชาชนท่ามกลางปัญหาราคาสินค้า และราคาพลังงาน ที่มีราคาสูงขึ้น จึงเชิญหน่วยงานที่เกี่ยวข้องเร่งหารือเพื่อร่วมมือกันแก้ไขปัญหา บรรเทาความเดือดร้อน และบรรเทาผลกระทบที่เกิดกับประชาชน
ทั้งนี้ นายกรัฐมนตรีได้สั่งการให้บูรณาการการทำงาน ร่วมแก้ไขปัญหาอย่างเร่งด่วน โดยได้สอบถามเลขาธิการคณะกรรมการกฤษฎีกา เพื่อทำความเข้าใจเกี่ยวกับข้อกฎหมายต่างๆ ที่ยังอาจมีความคลาดเคลื่อน เพื่อให้เกิดข้อสรุปร่วมที่เป็นประโยชน์กับประชาชนไทย ซึ่งทุกฝ่ายก็เข้าใจ พร้อมเดินหน้าช่วยเหลือประชาชนอย่างเร่งด่วน
“นายกรัฐมนตรีได้พูดคุยหารือกับรองนายกรัฐมนตรี/รัฐมนตรีว่าการกระทรวงพลังงาน และรองนายกรัฐมนตรี/รัฐมนตรีว่าการกระทรวงพาณิชย์ ร่วมกับเลขาธิการคณะกรรมการกฤษฎีกา ถึงแนวทางในการแก้ปัญหาในเรื่องพลังงาน โดยนำข้อกฎหมายต่าง ๆ มาพิจารณา เพื่อให้สามารถดำเนินการได้ โดยไม่มีปัญหาเกิดขึ้นภายหลัง ในการที่หากต้องเข้าไปแทรกแซงในห่วงโซ่ของการประกอบการของภาคธุรกิจเอกชน ซึ่งมีกฎหมายอยู่หลายฉบับที่อาจเป็นปัญหาในอนาคต หากไม่รอบคอบและอาจเกิดความเสียหายเกิดขึ้นในระยะยาว รวมทั้งเพื่อความชัดเจนในข้อกฎหมายการประกอบการธุรกิจ ของธุรกิจเอกชนทุกประเภทที่มีอยู่ในปัจจุบัน ทั้งนี้เพื่อแก้ปัญหาความเดือดร้อนของประชาชนให้ได้มากที่สุด”นายธนกรกล่าว
วันพฤหัสบดีที่ 13 มกราคม 2565
“ชัยวุฒิ”เร่งจัดระบบฐานข้อมูลติดตามคดีออนไลน์ ร่วมหน่วยงานที่เกี่ยวข้อง ปรับปรุงแนวทางปฏิบัติ ตาม พ.ร.บ.คอมพิวเตอร์ พ.ศ.2550
“ชัยวุฒิ”เร่งจัดระบบฐานข้อมูลติดตามคดีออนไลน์ ร่วมหน่วยงานที่เกี่ยวข้อง ปรับปรุงแนวทางปฏิบัติ ตาม พ.ร.บ.คอมพิวเตอร์ พ.ศ.2550
เมื่อวันที่13มกราคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานการประชุมหารือแนวทางการปรับปรุงพระราชบัญญัติว่าด้วยการการะทำความผิดเกี่ยวกับคอมพิวเตอร์ณห้องประชุมMDES1ชั้น9กระทรวงดิจิทัลเพื่อเศรษฐกิจและสังคมโดยที่ประชุมได้พิจารณาวาระสำคัญเรื่องแนวทางการปรับปรุงพระราชบัญญัติว่าด้วยการการะทำความผิดเกี่ยวกับคอมพิวเตอร์พ.ศ.2550และที่แก้ไขเพิ่มเติมรวมถึงการดำเนินการกับเนื้อหาที่เผยแพร่ในอินเทอร์เน็ตและสื่อออนไลน์กรณีที่เกี่ยวข้องกับสถาบัน
ทั้งนี้แนวทางปรับปรุงฯได้แก่โครงการจัดทำระบบฐานข้อมูลคอมพิวเตอร์และแนวทางปฏิบัติเพื่อควบคุมและติดตามคดีที่เกี่ยวข้องกับการเผยแพร่ข้อมูลคอมพิวเตอร์อันเป็นเท็จและการกระทำความผิดทางสื่อสังคมออนไลน์ซึ่งกระทรวงฯมีเป้าหมายการสร้างระบบฐานข้อมูลของดีอีเอสรูปแบบระบบOAS (Office Automation System)ที่บริหารจัดการโดยระบบปัญญาประดิษฐ์เป็นระบบรวบรวมติดตามและเชื่อมต่อฐานข้อมูลอิเล็กทรอนิกส์กับหน่วยงานอื่นที่เกี่ยวข้องและผู้ให้บริการคอมพิวเตอร์เป็นต้นนอกจากนี้ยังหารือโครงการปรับปรุงแก้ไขกฎหมายเพื่อป้องกันปราบปรามอาชญากรรมทางคอมพิวเตอร์จากเทคโนโลยีสมัยใหม่
*****************
วันพฤหัสบดีที่ 22 กรกฎาคม 2564
กระทรวงเกษตรฯ เตรียมเดินหน้าโครงการอาหารเสริม (นม) โรงเรียนครบทุกวัน และโครงการอาหารนมเพื่อเด็กและเยาวชนระดับชั้นมัธยมศึกษาตอนต้น (ม.1 – 3) ครบทุกวัน เพื่อเสริมสร้างสุขภาพนักเรียน
กระทรวงเกษตรฯ เตรียมเดินหน้าโครงการอาหารเสริม (นม) โรงเรียนครบทุกวัน และโครงการอาหารนมเพื่อเด็กและเยาวชนระดับชั้นมัธยมศึกษาตอนต้น (ม.1 – 3) ครบทุกวัน เพื่อเสริมสร้างสุขภาพนักเรียน
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการอาหารนมเพื่อเด็กและเยาวชน ครั้งที่ 7/2564 ณ กระทรวงเกษตรและสหกรณ์ ผ่านระบบออนไลน์ ว่า ที่ประชุมคณะกรรมการอาหารนมเพื่อเด็กและเยาวชน มีมติเห็นชอบแนวทางการดำเนินงานโครงการอาหารเสริม (นม) โรงเรียนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) และมีมติเห็นชอบโครงการอาหารเสริม (นม) โรงเรียนครบทุกวัน และโครงการอาหารนมเพื่อเด็กและเยาวชนระดับชั้นมัธยมศึกษาตอนต้น (ม.1 – 3) ครบทุกวัน โดยเตรียมดำเนินการในส่วนที่เกี่ยวข้องต่อไป
โดยกระทรวงเกษตรและสหกรณ์ นำโดยรัฐมนตรีว่าการกระทรวงเกษตรและสหกรณ์ ดร.เฉลิมชัย ศรีอ่อน มีนโยบายสนับสนุนโครงการอาหารเสริม (นม) โรงเรียนให้นักเรียนได้ดื่มนมครบ 365 วัน รวมถึงขยายกลุ่มเป้าหมายไปยังนักเรียนชั้นมัธยมศึกษาตอนต้น (ม.1-3) ให้ได้ดื่มนมเพิ่มขึ้นด้วย จากการประชุมคณะกรรมการบริหารการขับเคลื่อนงานนโยบายสำคัญและการแก้ไขปัญหาภาคเกษตร ได้พิจารณาโครงการดังกล่าวแล้ว และได้เห็นชอบในหลักการเพื่อจะเสนอให้คณะรัฐมนตรีเห็นชอบต่อไป ซึ่งภาพรวมของทั้ง 2 โครงการฯ มีวัตถุประสงค์เพื่อให้เด็กและเยาวชนไทยได้ดื่มนมมากขึ้น เพื่อเป็นการเสริมสร้างสุขภาพให้แข็งแรง มีภูมิคุ้มกันเข้มแข็ง ลดภาระค่าใช้จ่ายของผู้ปกครองในการซื้อนมคุณภาพดีให้แก่เด็กและเยาวชนไทย อีกทั้งยัง
เป็นการช่วยเหลือเกษตรกรผู้เลี้ยงโคนมและผู้ประกอบการผลิตภัณฑ์นมให้สามารถจำหน่ายน้ำนมดิบเพิ่มมากขึ้น ซึ่งจะช่วยให้เกษตรกรปรับตัวและลดผลกระทบจากเขตการค้าเสรี (FTA) ได้อีกทางหนึ่ง
“สำหรับเป้าหมายโครงการอาหารเสริม (นม) โรงเรียนครบทุกวัน ตั้งเป้าให้นักเรียนระดับชั้นก่อนประถมศึกษาจนถึงระดับชั้นประถมศึกษาปีที่ 6 จำนวนกว่า 7 ล้านคน ได้ดื่มนมจากโครงการฯ วันละ 1 กล่อง จากเดิมได้ดื่ม 260 วันต่อปี เพิ่มขึ้น เป็นเวลา 365 วันต่อปี และโครงการอาหารนมเพื่อเด็กและเยาวชนระดับชั้นมัธยมศึกษาตอนต้น (ม.1 – 3) ครบทุกวัน ตั้งเป้าให้นักเรียนระดับมัธยมศึกษาตอนต้น (ม.1-3) ได้ดื่มนมจากโครงการฯ วันละ 1 กล่อง ตลอดทั้งปี ซึ่งถ้าทั้งสองโครงการได้รับการอนุมัติ ก็จะสามารถดำเนินการได้เลยในปีการศึกษา 2565” นายระพีภัทร์ กล่าว.
วันพุธที่ 6 ตุลาคม 2564
“สคร. จัดเก็บเงินนำส่งรายได้แผ่นดินปีงบประมาณ 2564 ได้ตามเป้าหมาย ช่วยรักษาเสถียรภาพทางการคลัง”
ในปีงบประมาณ 2564 (ต.ค.2563 - ก.ย.2564) สคร.จัดเก็บเงินนำส่งรายได้แผ่นดินของรัฐวิสาหกิจและกิจการที่กระทรวงการคลังถือหุ้นต่ำกว่าร้อยละ 50 ได้ 160,070 ลบ. สูงกว่าประมาณการตามเอกสารงบประมาณ 270 ลบ. หรือร้อยละ 100.17% ของเป้าหมายทั้งปี (159,800 ลบ.)
นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า ในปีงบประมาณ 2564 (ตุลาคม 2563 - กันยายน 2564) สคร. จัดเก็บเงินนำส่งรายได้แผ่นดินของรัฐวิสาหกิจและกิจการที่กระทรวงการคลังถือหุ้นต่ำกว่าร้อยละ 50 (กิจการฯ) ได้จำนวน 160,070 ล้านบาท สูงกว่าประมาณการตามเอกสารงบประมาณ 270 ล้านบาท หรือคิดเป็นร้อยละ 100.17% ของเป้าหมายทั้งปี (159,800 ล้านบาท) โดยในภาพรวมรัฐวิสาหกิจได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID - 19) ซึ่ง สคร.ได้ขอความร่วมมือให้รัฐวิสาหกิจยังคงนำส่งรายได้แผ่นดินให้เป็นไปตามเอกสารงบประมาณ และได้รับความร่วมมือจากรัฐวิสาหกิจเป็นอย่างดี และกองทุนรวมวายุภักษ์ หนึ่ง มีการนำส่งเงินปันผลเพิ่มเติมในเดือนกันยายน 2564 จึงทำให้การจัดเก็บรายได้แผ่นดินของรัฐวิสาหกิจและกิจการฯ เป็นส่วนสำคัญในการจัดเก็บรายได้รัฐบาลสุทธิในปีงบประมาณ 2564
หน่วย : ล้านบาท
เงินนำส่งรายได้แผ่นดิน   ผลการจัดเก็บจริง
1. รัฐวิสาหกิจ     144,220
2. กิจการฯ     15,850
รวม      160,070
สำหรับในปีงบประมาณ 2565 สคร. มีเป้าหมายการจัดเก็บเงินนำส่งรายได้แผ่นดินจำนวน 142,800 ล้านบาท ซึ่งคาดว่ารัฐวิสาหกิจยังคงได้รับผลกระทบจาก COVID - 19 เช่นเดิม อย่างไรก็ดี สคร. จะกำกับติดตามการนำส่งรายได้แผ่นดินของรัฐวิสาหกิจอย่างใกล้ชิด โดยพิจารณาประกอบกับผลประกอบการ มาตรการของภาครัฐที่รัฐวิสาหกิจจะต้องเข้าไปมีส่วนช่วยเหลือเยียวยาประชาชน และการลงทุนของรัฐวิสาหกิจ ทั้งนี้ เพื่อให้การจัดเก็บเงินนำส่งรายได้แผ่นดินจากรัฐวิสาหกิจและกิจการฯ เป็นกลไกในการช่วยรักษาเสถียรภาพทางการคลังต่อไป
วันศุกร์ที่ 3 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)
สู่เป้าหมาย 33,000 คน ภายใน กันยายน 2564
️️อัปเดต “ศูนย์ฉีดวัคซีนทางเลือก ซิโนฟาร์ม”อำนวยความสะดวกให้ประชาชน พื้นที่ปากเกร็ด จ.นนทบุรี
- ฉีดวันที่ 2 ก.ย.64 จำนวน 900 คน
- ฉีดไปแล้ว 14,300 คน
- ต้องฉีดอีก 18,700 คน
#โครงการกระจายวัคซีนทางเลือก
#สำนักงานปลัดกระทรวงกลาโหม
วันศุกร์ที่ 5 สิงหาคม 2565
​รมว.แรงงาน สั่งรุกสถานประกอบการ เตรียมความพร้อมจ้างงานคนพิการเชิงสังคม ปี 66
กระทรวงแรงงาน รุกพบสถานประกอบการภาคเอกชน ส่งเสริมความเสมอภาคทางสังคม สร้างโอกาส  มีงานทำให้คนพิการ มีงานทำ ปี 2566 เป้าหมาย 1,200 คน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานสร้างโอกาสและความเสมอภาคทางสังคม โดยเน้นสร้างโอกาสแก่ประชาชนที่เป็นกลุ่มเปราะบาง คนพิการ เพื่อให้มีหลักประกันทางสังคม ยกระดับคุณภาพชีวิตของประชาชนกลุ่มเปราะบาง ให้มีคุณภาพชีวิตที่ดีขึ้น สามารถพึ่งพาตนเองได้ ลดความเหลื่อมล้ำ และไม่ทิ้งใครไว้ข้างหลัง ตามนโยบายรัฐบาลโดยการนำของพล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน
“ผมในฐานะรัฐมนตรีว่าการกระทรวงแรงงานให้ความสำคัญกับโครงการส่งเสริมการจ้างงานคนพิการเชิงสังคม ประเภทจ้างเหมาบริการ โดยได้มอบหมายกรมการจัดหางานเชิญชวนนายจ้าง สถานประกอบการที่ส่งเงินเข้ากองทุนส่งเสริมและพัฒนาคุณภาพชีวิตคนพิการตามมาตรา 34 ให้ดำเนินการให้สิทธิแก่คนพิการหรือผู้ดูแลคนพิการตามมาตรา 35 โดยกำหนดเป้าหมายการจ้างงานคนพิการเชิงสังคม ปี 2566 ไว้ จำนวน 1,200 คน เพิ่มขึ้นจากเป้าหมายปี 2565 ที่กำหนดไว้ 1,000 คน หรือเพิ่มขึ้น 20% โดยขณะนี้ได้ขอความร่วมมือสถานประกอบการภาคเอกชน จำนวน 196 แห่ง ที่เคยมีการให้สิทธิคนพิการฯ ตามโครงการส่งเสริมจ้างงานคนพิการฯ ในปี 2565 ถึง 1,499 คน เข้าร่วมโครงการส่งเสริมการจ้างงานคนพิการเชิงสังคม ประเภทจ้างเหมาบริการ ในปี 2566” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานรับข้อสั่งการรัฐมนตรีสุชาติ ลงพื้นที่เชิญชวนนายจ้าง สถานประกอบการ ที่ใช้สิทธิตามมาตรา 34 ในการส่งเงินเข้ากองทุนส่งเสริมและพัฒนาคุณภาพชีวิตคนพิการ เปลี่ยนมาให้สิทธิตามมาตรา 35 ประเภท จ้างเหมาบริการ โดยจ้างงานคนพิการเป็นพนักงานเพื่อปฏิบัติงานสนับสนุนในหน่วยบริการสาธารณประโยชน์ในพื้นที่ชุมชนใกล้บ้าน เช่น โรงพยาบาลส่งเสริมสุขภาพตำบล โรงเรียน ศูนย์เด็กเล็ก ศูนย์ฟื้นฟูอาชีพคนพิการ ศูนย์บริการคนพิการของเทศบาลและองค์การบริหารส่วนตำบล ซึ่งช่วยให้คนพิการในพื้นที่ ได้รับโอกาสมีอาชีพ มีงานทำอย่างทั่วถึง สามารถพึ่งพาตนเองได้ทัดเทียมคนทั่วไป
นายไพโรจน์ กล่าวต่อไปว่า ล่าสุดเมื่อวันที่ 3 สิงหาคม 2565 กรมฯมีการประชาสัมพันธ์โครงการจ้างงานคนพิการเชิงสังคมฯ และหารือร่วมกับผู้แทนจากบริษัท ชัยรัชการ จำกัด และกลุ่มบริษัทในเครือสหวิริยา ซึ่งต่างเห็นถึงประโยชน์ที่จะเกิดกับคนพิการ โดยกลุ่มบริษัท สหวิริยาฯ ร่วมจ้างงานคนพิการ จำนวน 26 คน และกลุ่มบริษัท ชัยรัชการ จ้างงานคนพิการ จำนวน 9 คน นอกจากนี้ยังต้องขอบคุณสถานประกอบการภาคเอกชนทั้ง 196 แห่ง เอกชน 5 ลำดับแรกที่มีการจ้างงานผู้พิการมากที่สุด ได้แก่ 1.บมจ. ธนาคารกสิกรไทย 2. บมจ. อิตาเลียนไทย ดีเวล๊อปเมนท์ 3.บมจ.แคล - คอมพ์ อีเล็คโทรนิคส์ (ประเทศไทย) 4.บริษัท รักษาความปลอดภัย การ์ดฟอร์ซ (ประเทศไทย) จำกัด และ 5.บริษัท ไทยแอร์เอเชีย จำกัด โดยผู้พิการที่ยังมีศักยภาพในการทำงานกลุ่มนี้จะเข้าทำงานในหน่วยบริการสาธารณะ อาทิ โรงพยาบาลส่งเสริมสุขภาพตำบล องค์การบริหารส่วนตำบล และโรงเรียน ในตำแหน่งพนักงานธุรการทั่วไป พนักงานทำความสะอาด คนสวน เป็นต้น
วันพุธที่ 4 สิงหาคม 2564
เริ่มวันนี้! 39 หน่วย CCR Team ภูมิภาค รุกหาผู้ติดเชื้อโควิดใน กทม.
....
สธ. จับมือชมรมแพทย์ชนบท จัดบุคลากรด้านสาธารณสุขจากภูมิภาค ร่วมหน่วยเชิงรุกในชุมชน (CCR Team) 39 ทีม ช่วยควบคุมโควิด-19 ในพื้นที่ กทม. ระหว่างวันที่ 4 - 10 ส.ค. 64
.
โดย สธ. พร้อมสนับสนุนชุดตรวจ ATK 3 แสนชุด และยาฟาวิพิราเวียร์ 6 แสนเม็ด ตั้งเป้าคัดกรองเชิงรุกอย่างน้อย 2.5 แสนราย หากพบผู้ติดเชื้อ จะนำเข้าสู่การรักษาที่บ้านหรือชุมชน และส่งต่อหากมีอาการรุนแรง
.
ปัจจุบัน CCR Team ใน กทม. มีประมาณ 200 ทีม มีส่วนสำคัญในการแยกผู้ติดเชื้อในชุมชน ไม่ให้เแพร่เชื้อต่อ ลดอัตราการเสียชีวิตและการใช้เตียงใน รพ. ได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 7 มิถุนายน 2565
นายกรัฐมนตรีขอบคุณพรรคร่วมรัฐบาล และ ส.ส. ชี้แจงลงมติผ่าน พ.ร.บ.งบประมาณ ปี 66 ย้ำ ใช้งบประมาณอย่างคุ้มค่า หวังอภิปรายไม่ไว้วางใจ ส.ส. รุ่นใหม่มีบทบาทมากขึ้น
นายกรัฐมนตรีขอบคุณพรรคร่วมรัฐบาล และ ส.ส. ชี้แจงลงมติผ่าน พ.ร.บ.งบประมาณ ปี 66 ย้ำ ใช้งบประมาณอย่างคุ้มค่า หวังอภิปรายไม่ไว้วางใจ ส.ส. รุ่นใหม่มีบทบาทมากขึ้น
วันที่ 7 มิถุนายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณพรรคร่วมรัฐบาล รวมถึงสมาชิกสภาผู้แทนราษฎรในการชี้แจงและลงมติผ่าน พ.ร.บ.งบประมาณ ปี 2566 เพื่อเบิกจ่ายในการบริหารราชการและการดำเนินโครงการพัฒนาประเทศต่าง ๆ ในปี 2566 ย้ำ ขอให้ใช้งบประมาณอย่างคุ้มค่า ให้เกิดประโยชน์สูงสุด       ต่อประชาชนและประเทศชาติ เพราะงบประมาณทุกบาททุกสตางค์คือเงินภาษีของประชาชน
สำหรับการอภิปรายไม่ไว้วางใจ นายกฯ ไม่ได้มีความกังวลใจอะไร เชื่อมั่นรัฐมนตรีทุกท่านมีข้อมูลพร้อมชี้แจงอยู่แล้ว และอยากเห็น ส.ส. รุ่นใหม่ มีบทบาทช่วยขยายความเผยแพร่การทำงานภาครัฐผ่านช่องทางที่หลากหลาย เพราะคนรุ่นใหม่สื่อสารกับคนรุ่น ๆ เดียวกันอาจจะเข้าใจกันมากกว่า
วันอาทิตย์ที่ 5 ธันวาคม 2564
โฆษกรัฐบาลเผย  “นายกฯ” พอใจสถานการณ์โควิด-19 ไทยดีขึ้นต่อเนื่อง ย้ำต้องไม่ประมาท ยกการ์ดสูง  รัฐบาลมีมาตรการพร้อมดูแลทุกสาขาอาชีพ
โฆษกรัฐบาลเผย  “นายกฯ” พอใจสถานการณ์โควิด-19 ไทยดีขึ้นต่อเนื่อง ย้ำต้องไม่ประมาท ยกการ์ดสูง  รัฐบาลมีมาตรการพร้อมดูแลทุกสาขาอาชีพ
วันที่ 5 ธันวาคม 2564 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจไทยยังสามารถควบคุมสถานการณ์โควิด-19 ภายในประเทศได้เป็นอย่างดี ในส่วนการติดตามผู้ที่เดินทางมาจากประเทศกลุ่มเสี่ยงสูงเพื่อตรวจคัดกรองโควิด-19 ซ้ำด้วย RT PCR กระทรวงสาธารณสุขยืนยันว่ายังไม่พบเชื้อโควิด-19 และสายพันธุ์โอไมครอน ถือว่าไทยยังคงมีความปลอดภัยจากโควิด-19 สายพันธ์ุโอไมครอน สำหรับในวันนี้ (5 ธ.ค. 64) พบผู้ติดเชื้อ 4,704 ราย และผู้เสียชีวิต 27 ราย ผู้ป่วยรักษาตัวอยู่ 71,482 ราย แสดงให้เห็นถึงมาตรการการป้องกันโรคภายหลังการเปิดประเทศที่ดำเนินการในช่วงที่ผ่านมา มีประสิทธิภาพและได้ผลเป็นอย่างดีขณะเดียวกัน การท่องเที่ยวแห่งประเทศไทย (ททท.) ยังให้ประเมินการแพร่ระบาดไวรัสโควิด-19 สายพันธุ์โอไมครอนว่า ยังไม่กระทบต่อการท่องเที่ยวไทย ล่าสุด สถานเอกอัครราชทูตไทย ณ กรุงเบอร์ลิน ยังรายงานว่าเยอรมนีถอดไทยออกจากประเทศเสี่ยงสูงแล้ว ส่งผลให้ผู้เดินทางจากประเทศไทยไม่ต้องลงทะเบียนการเดินทางเข้าและไม่ต้องกักตัว ทั้งนี้ นายกรัฐมนตรียังคงเน้นแนวทางบริหารสถานการณ์โดยการเดินหน้าเศรษฐกิจควบคู่กับการป้องกันไวรัสโควิด-19 อย่างเข้มงวด
โฆษกประจำสำนักนายกรัฐมนตรี ยังกล่าวว่า รัฐบาลและศบศ. ยังให้มีมาตรการช่วยเหลือทุกอาชีพ ล่าสุดนายกรัฐมนตรียังเร่งหาแนวทางช่วยเหลือผู้ประกอบการอาชีพบันเทิง นักร้อง นักดนตรี นักแสดงและผู้ประกอบการสถานบันเทิง คลับ ผับ บาร์ ที่ได้รับผลกระทบจากโควิด-19 โดยจะมีการพิจารณาแนวทางช่วยเหลือผ่านระบบประกันสังคมและเงินเยียวยาจากรัฐบาล ซึ่งนายกรัฐมตรีย้ำว่าทุกอาชีพมีความสำคัญเท่ากัน เพราะทุกอาชีพมีส่วนช่วยขับเคลื่อนระบบเศรษฐกิจของประเทศ
“นายกรัฐมนตรีย้ำแม้สถานการณ์โควิด-19 ในไทยจะดีขึ้น ยังขอให้ประชาชน“การ์ดอย่าตก” โดยทุกคน ทุกสาขาอาชีพต้องร่วมใจสามัคคีช่วยกันรักษามาตรการป้องกันโรคตามมาตรการที่ รัฐบาล ศบค. และสาธารณสุขได้กำหนดไว้อย่างเคร่งครัดทั้ง 4 แนวทาง คือ V-U-C-A ได้แก่ V-Vaccine การเร่งรัดฉีดวัคซีนให้ครอบคลุมอย่างน้อย 100 ล้านโดสในปีนี้  U-Universal Prevention ขอให้ประชาชนใช้มาตรการป้องกันตนเองสูงสุด ร้านค้าและสถานประกอบการ ยึดมาตรการ C-COVID Free Setting และ A-ATK ใช้ชุดตรวจคัดกรองเมื่อมีความเสี่ยง เชื่อว่า ไทยจะสามารถสร้างพื้นที่ปลอดโควิด-19 ชะลอการแพร่ระบาดของไวรัสได้ทุกสายพันธ์ เพื่อทุกคนกลับมาสามารถประกอบอาชีพของตนเองได้อีกครั้งด้วยความปลอดภัย” นายธนกร กล่าว
-----------------------
วันจันทร์ที่ 13 กันยายน 2564
โฆษก ศบค. ขอความร่วมมือประชาชนงดร่วมกิจกรรมเสี่ยง หลีกเลี่ยงพื้นที่แออัด ร่วมกันใช้วิถีชีวิตในการมีโรคระบาด smart control and living with covid-19 ป้องกันการระบาดโควิด-19
โฆษก ศบค. ขอความร่วมมือประชาชนงดร่วมกิจกรรมเสี่ยง หลีกเลี่ยงพื้นที่แออัด ร่วมกันใช้วิถีชีวิตในการมีโรคระบาด smart control and living with covid-19 ป้องกันการระบาดโควิด-19
วันนี้ (13 กันยายน 2564) เวลา 12.30 น. ณ โถงกลาง ตึกสันติไมตรี ทำเนียบรัฐบาล นายแพทย์ทวีศิลป์ วิษณุโยธิน โฆษกศูนย์บริหารสถานการณ์โควิด-19 ตอบคำถามสื่อมวลชนกรณีการปรับรูปแบบมาตรการที่มีความผ่อนคลายเป็นสาเหตุสำคัญที่มีการระบาดรอบใหม่เกิดขึ้นหรือไม่ว่า ไม่อยากให้เรียกว่าเป็นการผ่อนคลาย แต่เป็นการปรับมาตรการเพื่อให้ภาคเศรษฐกิจสามารถเดินต่อไปได้พร้อมกับการควบคุมโรค ซึ่งผู้ประกอบการสามารถมาพูดคุยกับ ศปก.ศบค. รวมถึงกระทรวงสาธารณสุข ที่พร้อมให้ความร่วมมือตั้งแต่ก่อนที่จะประกาศมาตรการออกไป เมื่อมีการประกาศมาตรการออกไปแล้วนั้น สิ่งที่เป็นภาพสะท้อนก็เป็นข้อห่วงใยของทุกคนคือห้างสรรพสินค้า หรือสถานที่ต่าง ๆ คนเยอะ บางทีเริ่มพบพฤติกรรมไม่พึงประสงค์ จึงขอความร่วมมือกับพี่น้องประชาชน ตามที่เรามีเป้าหมายร่วมกันคือการใช้วิถีชีวิตในการมีโรคระบาดคือ smart control and living with covid-19 มี 3 ประเด็นสำคัญที่เราต้องร่วมมือกันคือ 1. บุคคลเสี่ยง 2. สถานที่เสี่ยง และ 3. กิจการ/กิจกรรมเสี่ยง โดยเมื่อพบเจอขอให้หลีกเลี่ยง ไม่เข้าไปร่วม ให้คิดไว้เสมอว่าทุกคนมีสิทธิ์เป็นผู้ติดเชื้อได้ ฉะนั้นขอให้ทุกท่านอย่านิ่งนอนใจ เนื่องจากจำนวนผู้ติดเชื้อยังคงสูงอยู่ สิ่งสำคัญคือการใช้หน้ากากอนามัย และหมั่นล้างมือ
......................
วันพฤหัสบดีที่ 27 มกราคม 2565
รองนายกรัฐมนตรี “อนุทิน” หารือสมาชิกหอการค้าอเมริกัน กระชับความร่วมมือด้านสาธารณสุขจัดการโควิด-19 สู่โรคประจำถิ่น
รองนายกรัฐมนตรี “อนุทิน” หารือสมาชิกหอการค้าอเมริกันกระชับความร่วมมือด้านสาธารณสุขจัดการโควิด-19 สู่โรคประจำถิ่น
วันที่ 27 ม.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า เมื่อวันที่ 26 ม.ค. 2565 ที่ผ่านมา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้ประชุมหารือกับสมาชิกของหอการค้าอเมริกันในประเทศไทย (The American Chamber of Commerce in Thailand) ในประเทศไทย ผ่านการประชุมทางไกล จากโรงพยาบาลเชียงรายประชานุเคราะห์ ระหว่าง “ปฏิบัติการหัวใจติดปีก” นำทีมแพทย์จากโรงพยาบาลจุฬาลงกรณ์เพื่อผ่าตัดผู้ป่วยภาวะสมองตายที่บริจาคอวัยวะเพื่อนำไปช่วยเหลือผู้อื่น
นายอนุทิน กล่าวระหว่างการหารือว่า การระบาดของโควิดได้ส่งผลกระทบต่อระบบสาธารณสุขของไทยเป็นอย่างมาก แต่ด้วยความร่วมมือร่วมใจของทุกฝ่ายทำให้ประเทศไทยฝ่าวิกฤติต่าง ๆ มาได้ และสามารถควบคุมการระบาดโควิดในระลอกที่ผ่านมาได้ ทำให้ไทยได้รับการจัดอันดับว่ามีความมั่นคงด้านสุขภาพเป็นอันที่ 5 จาก195 ประเทศ และเป็นอันดับหนึ่งในเอเชีย จากดัชนีความมั่นคงด้านสุขภาพ (Global Health Security Index) ปี ค.ศ. 2020 ที่พัฒนาโดยมหาวิทยาลัยจอห์นฮอปกินส์และเครือข่ายนอกจากนี้ ไทยเป็นประเทศในแถวหน้าของโลกที่สามารถฉีดวัคซีนได้ครอบคลุมประชากรในอัตราที่สูง และคาดว่าจะเริ่มฉีดวัคซีนไฟเซอร์ในเด็กอายุ 5-11 ปีได้ในปลายเดือนนี้ ซึ่งผู้แทนบริษัทไฟเซอร์แจ้งว่าสามารถส่งวัคซีนให้กระทรวงสาธารณสุขได้ตามแผนที่กำหนดไว้
น.ส.ไตรศุลี กล่าวว่า ทางด้านสมาชิก AMCHAM ได้แสดงความยินดีดับรัฐบาลไทยที่สามารถตอบโต้โควิด-19 ได้อย่างมีประสิทธิภาพ รวมทั้งสามารถฉีดวัคซีนที่ครอบคลุมประชากรได้เป็นจำนวนมาก โดยสมาชิกของ AMCHAM ยินดีที่จะสนับสนุนการดำเนินงานของกระทรวงสาธารณสุขในด้านต่าง ๆ รวมทั้งการพัฒนากำลังคนด้านสุขภาพ การส่งเสริมการท่องเที่ยวเชิงสุขภาพ ตลอดจนการควบคุมและจัดการให้โควิดเป็นโรคประจำถิ่น (Endemic) ซึ่งขณะนี้กระทรวงสาธารณสุขกำลังศึกษาหลักฐานทางวิทยาศาสตร์ที่เกี่ยวข้องเพื่อเตรียมการในเรื่องนี้ควบคู่กับการสื่อสารกับประชาชนเพื่อสร้างความเข้าใจและให้ความร่วมมือในการจำกัดการระบาดของโรค และทำให้ประเทศไทยเป็น “COVID Free Country”
“รองนายกรัฐมนตรีและรมว.สาธารณสุข ได้ขอบคุณสมาชิก AMCHAM ที่ให้สนับสนุนการทำงานของกระทรวงสาธารณสุขในการตอบโต้กับการระบาดของโควิด-19 ที่ผ่านมาอย่างเข้มแข็ง และยินดีร่วมมือกับสมาชิก AMCHAM เพื่อพัฒนาระบบสาธารณสุขของไทยให้เข้มแข็งยิ่งกว่าเดิม” น.ส.ไตรศุลี กล่าว
ทั้งนี้ ปัจจุบันหอการค้าอเมริกันในประเทศไทย หรือ AMCHAM มีสมาชิกที่เป็นบริษัทอเมริกันที่จดทะเบียนในประเทศไทยจำนวนมากกว่า 600 บริษัท โดยมีหลายบริษัทได้สนับสนุนการดำเนินงานของกระทรวงสาธารณสุขในการตอบโต้โควิดในหลากหลายรูปแบบในช่วงที่ผ่านมา
วันพฤหัสบดีที่ 24 มิถุนายน 2564
ไฟเขียวจัดรถ Mobile ลดราคาสินค้า 1,000 คัน
....
จากสถานการณ์การแพร่ระบาดของโรคโควิด-19 ที่เกิดขึ้นในวงกว้าง และส่งผลกระทบต่อการดำเนินชีวิตประชาชนโดยรวม ซึ่งที่ผ่านมารัฐบาลได้ดำเนินการช่วยเหลือเพื่อลดภาระค่าครองชีพประชาชนในหลายรูปแบบ
.
ล่าสุด รัฐบาลได้เห็นชอบ “โครงการรถ Mobile พาณิชย์...ลดราคา! ช่วยประชาชน กระตุ้นเศรษฐกิจฐานราก” ภายใต้กรอบวงเงิน 161 ล้านบาท ให้บริการจำหน่ายสินค้าอุปโภคบริโภคที่จำเป็นต่อการครองชีพให้กับประชาชน ในราคาที่ต่ำกว่าท้องตลาดร้อยละ 20 - 40 เพื่อบรรเทาความเดือดร้อนแก่ประชาชนจากสถานการณ์การแพร่ระบาดของโรคโควิด-19
.
โดยใช้รถ Mobile เคลื่อนที่ไม่น้อยกว่า 1,000 คัน กระจายไปในแหล่งชุมชนและหมู่บ้านต่าง ๆ ทั่วประเทศ ระยะเวลาดำเนินการ 30 วัน เริ่มเดือนก.ค. 64 ซึ่งคาดว่าจะเพิ่มรายได้ ได้ประมาณ 210 ล้านบาท ลดรายจ่าย 90 ล้านบาท เพิ่มการจ้างงาน/รักษาการจ้างงาน 2,385 คน และลดภาระค่าครองชีพให้แก่ประชาชน 3 ล้านคน หรือ 100,000 คน/วัน
.
โครงการฯ นี้ นอกจากจะช่วยกระตุ้นเศรษฐกิจฐานรากและเพิ่มช่องทางการจำหน่ายสินค้าให้กับประชาชนแล้ว ยังช่วยอำนวยความสะดวกและช่วยลดการเดินทางของประชาชนไปในสถานที่ที่มีความเสี่ยงในการกระจายและการติดเชื้อโควิด-19 ของประชาชนด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 14 เมษายน 2565
บขส. เผยตัวเลขผู้โดยสารเดินทางออกจากกรุงเทพฯ เมื่อวันที่ 13 เมษายน 2565
...
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคม เปิดเผยข้อมูลการเดินทาง วันที่ 13 เมษายน 2565 ซึ่งวันหยุดยาวในช่วงเทศกาลสงกรานต์ว่า มีผู้โดยสารเดินทางเข้า-ออก กรุงเทพฯ จำนวน 66,103 คน ใช้รถโดยสารของบริษัท ขนส่ง จำกัด (บขส.)รถร่วม และรถตู้ จำนวน 5,884 เที่ยว โดยเป็นการเดินทางขาออก จำนวน 2,864 เที่ยว มีผู้โดยสารเดินทาง จำนวน 36,290 คน ส่วนการเดินทางขาเข้ากรุงเทพฯ จำนวน 3,020 เที่ยว มีผู้โดยสารเดินทาง 29,813 คน
ส่วนการเดินทางเที่ยวกลับ บขส. คาดการณ์ว่า ผู้โดยสารจะเริ่มทยอยเดินทางกลับในวันที่ 16-18 เมษายน 2565 เฉลี่ยวันละ 38,000 คน และใช้รถโดยสารประมาณ 3,700 เที่ยว จึงได้มีการสั่งการไปยังนายสถานีเดินรถให้เตรียมความพร้อมและจัดหารถโดยสารไว้ให้บริการอย่างเพียงพอ รวมทั้งได้ขอความร่วมมือไปยังหน่วยงานที่เกี่ยวข้องร่วมกันอำนวยความสะดวกและให้บริการประชาชนตลอดเทศกาลสงกรานต์นี้ด้วย ทั้งนี้ผู้โดยสารสามารถซื้อตั๋วล่วงหน้า เพื่อเตรียมเดินทางกลับเข้ากรุงเทพฯ ผ่านระบบจองตั๋วออนไลน์ Application: E-Ticket หรือ Website: บขส. ได้ง่าย เพื่อลดการสัมผัส และพิเศษกว่าใคร สมาชิก บขส. Card เมื่อซื้อตั๋วจะได้รับส่วนลดค่าโดยสาร 5% (ตลอดอายุสมาชิก) และหากซื้อตั๋วผ่านช่องทางออนไลน์ Application: E-Ticket และ Website: บขส. จะได้รับคะแนนคูณสองตลอดเดือนเมษายนนี้ สอบถามข้อมูลการเดินทางเพิ่มเติม โทร. Call Center 1490 เรียก บขส. ตลอด 24 ชั่วโมง
อย่างไรก็ดี ขอความร่วมมือผู้ใช้บริการปฏิบัติตามมาตรการสาธารณสุข อาทิ สวมหน้ากากอนามัย เว้นระยะห่าง สแกนแอพพลิเคชัน "ไทยชนะ" ทั้งนี้ หากมีอาการป่วย เช่น มีไข้ ไอจาม ปวดหัว อ่อนเพลีย หรือมีอาการเสี่ยงติดเชื้อไวรัส COVID-19 ควรเลื่อนการเดินทาง เพื่อลดการแพร่กระจายเชื้อไปยังผู้อื่น สอบถามข้อมูลการเดินทางเพิ่มเติม โทร. Call Center 1490 เรียก บขส. ตลอด 24 ชั่วโมง
วันอังคารที่ 5 ตุลาคม 2564
กยศ. ขยายเวลาให้ยื่นกู้ยืม ภาคเรียนที่ 1/2564 ได้ถึง 31 ต.ค. 64
....
กยศ. ขยายเวลายื่นกู้ยืม ภาคเรียนที่ 1/2564 ถึง 31 ต.ค. 64 โดยเพิ่มกรอบวงเงินเป็น 40,000 ล้านบาท รองรับผู้กู้ยืมได้ 700,000 คน ยื่นกู้ได้ทางเว็บไซต์ กยศ.www.studentloan.or.thโดยไม่ต้องมีผู้ค้ำประกัน
.
ปีการศึกษา 2564 มีผู้กู้ยืมได้รับอนุมัติแล้ว 584,077 ราย และมีลูกหนี้ชำระหนี้คืนมาแล้ว 32,000 ล้านบาท โดยกองทุนนำมาหมุนเวียนให้รายใหม่ได้กู้ยืม โดยไม่ต้องใช้งบประมาณแผ่นดิน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 24 มิถุนายน 2564
เร่งขับเคลื่อนสร้างกลุ่มเกษตรทฤษฎีใหม่ตำบลต้นแบบ
กระทรวงเกษตรฯ เร่งขับเคลื่อนสร้างกลุ่มเกษตรทฤษฎีใหม่ตำบลต้นแบบ ภายใต้โครงการ 1 ตำบล 1 กลุ่มเกษตรทฤษฎีใหม่
นายอำพันธุ์เวฬุตันติรองปลัดกระทรวงเกษตรและสหกรณ์ในฐานะประธานคณะอนุกรรมการภายใต้โครงการ1ตำบล1กลุ่มเกษตรทฤษฎีใหม่ด้านการพัฒนาอาชีพและการตลาดเป็นประธานการประชุมชี้แจงแนวทางการดำเนินงานการส่งเสริมพัฒนาอาชีพและการตลาดโครงการ1ตำบล1กลุ่มเกษตรทฤษฎีใหม่ให้แก่คณะทำงานขับเคลื่อนโครงการฯระดับจังหวัดผ่านระบบทางไกลออนไลน์Application Zoomณห้องประชุมกระทรวงเกษตรและสหกรณ์โดยที่ประชุมได้ชี้แจงแนวทางการปฏิบัติงานส่งเสริมพัฒนาอาชีพและการตลาดเพื่อให้สามารถขับเคลื่อนการดำเนินงานโครงการให้เห็นผลเป็นรูปธรรมชัดเจน
ทั้งนี้ได้กำหนดเป้าหมายให้จังหวัดที่มีผู้เข้าร่วมโครงการทั้ง70จังหวัดต้องมีกลุ่มเกษตรทฤษฎีใหม่ตำบลต้นแบบอย่างน้อยจังหวัดละ1กลุ่มโดยกำหนดแนวทางการปฏิบัติงานส่งเสริมพัฒนาอาชีพและการตลาด8ขั้นตอนได้แก่1)การคัดเลือกและประเมินศักยภาพเกษตรกร2)ส่งเสริมการรวมกกลุ่มเกษตรทฤษฎีใหม่ตำบลต้นแบบจัดทำแผนพัฒนาและเพิ่มศักยภาพกลุ่ม3)จัดกระบวนการเรียนรู้ด้านการผลิตและการตลาด4)ส่งเสริมและสนับสนุนการผลิตตามแผนพัฒนากลุ่มฯ5)เตรียมความพร้อมด้านการตลาดของกลุ่มเกษตรทฤษฎีใหม่ตำบลต้นแบบ6)ส่งเสริมการจำหน่ายผลผลิตของกลุ่ม7)ผลักดันกลุ่มสู่วิสาหกิจชุมชนที่พึ่งตนเองได้และ8)พัฒนาเป็นแหล่งเรียนต้นแบบเกษตรทฤษฎีใหม่
นอกจากนี้ที่ประชุมยังได้ชี้แจงกลไกการทำงานที่มุ่งเน้นการบูรณาการภายในหน่วยงานของกระทรวงเกษตรและสหกรณ์โดยกำหนดหน่วยงานเจ้าภาพหลักในการประสานติดตามผลักดันและสนับสนุนการดำเนินงานกับคณะทำงานฯระดับจังหวัดและกำหนดห้วงเวลาในการดำเนินงานเพื่อให้เกิดประสิทธิภาพในการทำงานซึ่งจะทำให้โครงการ1ตำบล1กลุ่มเกษตรทฤษฎีใหม่ดำเนินการสำเร็จตามวัตถุประสงค์โครงการต่อไป
วันอังคารที่ 15 มีนาคม 2565
PM chairs launch of first commercial flight to Yala’s Betong International Airport
PM chairs launch of first commercial flight to Yala’s Betong International Airport
March 14, 2022, at 12.45 hrs, at Betong International Airport, Rayom sub-district, Betong district, Yala province, Prime Minister and Defense Minister Gen. Prayut Chan-o-cha presided over the launch of the first commercial flight to land at the airport. Participating in the event were Deputy Prime Minister and Minister of Public Health Anutin Charnvirakul, Minister of Interior Gen. Anupong Paojinda, Minister of Transport Saksayam Chidchob, Deputy Minister of Transport Atirat Ratanasate, Yala Governor Pirom Nilthaya, and concerned executives and officials. Government Spokesperson Thanakorn Wangboonkongchana disclosed gist as follows:
The Prime Minister congratulated the launch of the first commercial flight to land at Betong International Airport, and commended architectural and interior design of the airport which showcases local identity to become Betong’s latest landmark.
According to the Prime Minister, the Government strives to push forward Betong as “model border trade and tourism city” under the Growth Triangle for Security, Prosperity, and Sustainability in the Southern Border Provinces. Betong has drawn a great number of travelers with its multiculturalism, beautiful nature, and great potential in terms of investment, border trade, and tourism. The Betong International Airport would facilitate travel to the district, contribute to local trade, investment, and tourism, and could elevate Betong as aviation hub of the Southern border provinces.
The Government also plans to promote connectivity with other countries in the region, especially Malaysia. Thailand takes pride in its multiculturalism and peaceful coexistence of the people, which is the strong foundation for national development. Although the country has been facing with a number of problems, especially the ongoing international conflict, the impact would be minimized with the people’s solidarity and the Government’s commitment to solve the problems and bring the people happiness. Everyone is called on to have faith in each other and not to incite conflict nor hatred in the society. The Prime Minister also urged the military, security officials, and Southern Border Provinces Administrative Centre (SBPAC) to ensure safety and wellbeing of the people. Local MPs are also called on to help alleviate people’s plights to the best of their abilities.
The Prime Minister, then, met with the local people. He expressed pleasure to witness the growth of Betong district, called on everyone’s cooperation and understanding, and reaffirmed the Government’s commitment to solve all the problems in an inclusive manner, especially poverty and household debts, for the future of the next generations.
วันพฤหัสบดีที่ 11 พฤศจิกายน 2564
ดีอีเอส ร่วมสกมช. - หัวเว่ย  ปั้นคนรุ่นใหม่แก้ปัญหาขาดแคลนกำลังคนด้านไซเบอร์
ดีอีเอส ร่วมสกมช. - หัวเว่ย  ปั้นคนรุ่นใหม่แก้ปัญหาขาดแคลนกำลังคนด้านไซเบอร์
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานงานแถลงข่าวประกาศทีมชนะการแข่งขัน Thailand Cyber Top Talent 2021 ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม โดยกระทรวงดิจิทัลฯร่วมกับสำนักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) และบริษัท หัวเว่ย เทคโนโลยี่ (ประเทศไทย) จํากัด จัดการแข่งขัน Thailand Cyber Top Talent 2021 เพื่อเป็นเวทีเฟ้นหาคนรุ่นใหม่ที่มีศักยภาพ เพื่อต่อยอดการพัฒนาทักษะป้อนเข้าสู่ตลาดแรงงงานด้านความปลอดภัยไซเบอร์ รองรับเป้าหมายการสร้างกำลังคนไซเบอร์ และแก้ปัญหาการขาดแคลนบุคลากรด้านนี้ในระยะยาว
สำหรับการแข่งขันดังกล่าว ซึ่งเสร็จสิ้นไปเมื่อวันที่ 30 ต.ค. ที่ผ่านมา ได้รับความสนใจอย่างมากมีผู้สมัครทั้งหมด 204 ทีม จำนวนกว่า 600 คน โดยมีผู้เข้าแข่งขันรอบ Final Round จำนวน 30 ทีม และมีผู้ชนะในระดับต่างๆ 3 ระดับ ได้แก่ ระดับมัธยมศึกษา หรือ Junior ระดับอุดมศึกษา หรือ Senior และระดับประชาชนทั่วไป (อายุไม่เกิน 30 ปี) หรือ Open โดยเงินรางวัลในการแข่งขันมีมูลค่ารวมกว่า 500,000 บาท พร้อมอุปกรณ์ IT และเกียรติบัตร ซึ่งถือเป็นเงินรางวัลสูงสุดของการแข่งขันทางด้านไซเบอร์ในประเทศไทย อีกทั้ง ผู้ชนะจากเวทีนี้ยังมีสิทธิเข้าร่วมการแข่งขัน Cyber Sea Games ซึ่งกำลังจะจัดขึ้นในวันที่ 26 พ.ย. นี้
**********************
วันศุกร์ที่ 2 กรกฎาคม 2564
PM welcomes foreign tourists to Phuket under Phuket Sandbox
PM welcomes foreign tourists to Phuket under Phuket Sandbox
Government Spokesperson Anucha Burapachaisri disclosed that on July 1, 2021, at 1730hrs, ath the Arrival Hall of Phuket International Airport, Prime Minister and Defense Minister Gen. Prayut Chan-o-cha, together with Deputy Prime Minister and Public Health Minister Anutin Charnvirakul, Deputy Prime Minister and Minister of Energy Supattanapong Punmeechaow, Minister of Interior Gen. Anupong Paojinda, Minister of Tourism and Sports Phiphat Ratchakitprakarn, Minister of Transport Saksayam Chidchob, Minister of Natural Resources and Environment Varawut Silpa-archa, and Minister of Labor Suchart Chomklin, welcomed 51 Asian and European tourists on arrival from Singapore to Phuket via SQ763.
The Prime Minister’s greetings have impressed the tourists, some of whom asked to take a picture with the Prime Minister.
วันพุธที่ 19 มกราคม 2565
ก.อุตฯ สำนักงานสภานโยบายการอุดมศึกษาฯ และสมาคมยานยนต์ไฟฟ้าไทย ร่วมลงนามบันทึกความร่วมมือผลิตและพัฒนาบุคลากรด้านยานยนต์ไฟฟ้า และส่งเสริมการใช้ยานยนต์
ลงนามบันทึกความร่วมมือผลิตและพัฒนาบุคลากรด้านยานยนต์ไฟฟ้า และส่งเสริมการใช้ยานยนต์พลังงานสะอาดในไทย
ก.อุตฯ สำนักงานสภานโยบายการอุดมศึกษาฯ และสมาคมยานยนต์ไฟฟ้าไทย ร่วมลงนามบันทึกความร่วมมือผลิตและพัฒนาบุคลากรด้านยานยนต์ไฟฟ้า และส่งเสริมการใช้ยานยนต์พลังงานสะอาดในไทย
วันนี้ (18 มกราคม 2565) เวลา 15.00 น. นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม นางสาวกาญจนา วานิชกร รองผู้อำนวยการสำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ และนายกฤษฎา อุตตโมทย์ นายกสมาคมสมาคมยานยนต์ไฟฟ้าไทย ร่วมลงนามบันทึกความร่วมมือผลิตและพัฒนาบุคลากรด้านยานยนต์ไฟฟ้าและส่งเสริมการใช้ยานยนต์พลังงานสะอาดในประเทศไทย ณ สำนักงานคณะกรรมการการอาชีวศึกษา กระทรวงศึกษาธิการ
ซึ่งการลงนามบันทึกความร่วมมือดังกล่าวมีวัตถุประสงค์เพื่อร่วมกันส่งเสริมให้ประชาชนในประเทศไทยมีการใช้พลังงานสะอาดเพิ่มมากขึ้นเพื่อช่วยลดปัญหาที่ส่งผลกระทบต่อสิ่งแวดล้อม เช่น ปัญหาการกระจายของฝุ่นละอองขนาดเล็กในอากาศ (PM 2.5) ปัญหาโลกร้อนจากการเพิ่มขึ้นของปริมาณก๊าซคาร์บอนไดออกไซด์ในอากาศ ปัญหาเรื่องเสียงดังเกินมาตรฐาน ให้เป็นไปตามยุทธศาสตร์ชาติ นโยบายของรัฐบาล และแนวทางการดำเนินงานที่เกี่ยวข้อง พร้อมร่วมกันกำหนดเป้าหมายในการสนับสนุนการใช้งานและการพัฒนาอุตสาหกรรมยานยนต์ไฟฟ้าและส่งเสริมการเรียนรู้เทคโนโลยีสมัยใหม่ด้านยานยนต์ไฟฟ้าเพื่อส่งเสริมการจัดการศึกษาที่เน้นพัฒนาทักษะอาชีพของผู้เรียน อันจะนำไปสู่การสร้างอาชีพและรายได้ที่เหมาะสม ร่วมกันส่งเสริมการผลิตและพัฒนาบุคลากรด้านยานยนต์ไฟฟ้า ผ่านการดำเนินการจัดกิจกรรมประกวด/แข่งขัน การฝึกอบรม การสัมมนาทางวิชาการตลอดจนการส่งเสริมการสร้างทักษะด้านยานยนต์ไฟฟ้าของบุคลากรผ่านการปฏิบัติงานในเครือข่ายอุตสาหกรรมยานยนต์ไฟฟ้าทั้งในและต่างประเทศ #กระทรวงอุตสาหกรรม #prindustry #ผลิตและพัฒนาบุคลากรด้านยานยนต์ไฟฟ้า #ส่งเสริมการใช้ยานยนต์พลังงานสะอาด
วันพฤหัสบดีที่ 17 มิถุนายน 2564
บีโอไอเตรียมพร้อมผู้ประกอบการสู่ตลาดโลก จัดหลักสูตร “สร้างนักลงทุนไทยในต่างประเทศ”
บีโอไอ เดินหน้าสร้างความพร้อมให้ผู้ประกอบการไทยไปลงทุนทำธุรกิจในตลาดโลก เปิดหลักสูตร“สร้างนักลงทุนไทยในต่างประเทศ” หรือ TOISC รุ่นที่ 19 หวังยกระดับทั้งด้านองค์ความรู้ เคล็ดลับ และการบริหารจัดการนำธุรกิจไทยเจาะตลาดต่างแดน
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ)เปิดเผยว่า บีโอไอเล็งเห็นถึงความสำคัญของการเตรียมความพร้อมของผู้ประกอบการไทยสู่การทำธุรกิจในตลาดโลกซึ่งเป็นหนึ่งในบทบาทของบีโอไอที่ต้องดูแลและพัฒนาผู้ประกอบการไทย ทั้งในประเทศและต่างประเทศ จึงได้จัดหลักสูตรอบรม“สร้างนักลงทุนไทยในต่างประเทศ”หรือTOISCรุ่นที่19ซึ่งจะช่วยยกระดับการบริหารการจัดการธุรกิจในต่างประเทศ ด้วยการส่งเสริมเพิ่มพูนความรู้แก่เจ้าของธุรกิจ ทายาทธุรกิจและระดับผู้บริหารที่ได้รับมอบหมายจากองค์กรให้สามารถวิเคราะห์ข้อมูลและแสวงหาโอกาสสำหรับการลงทุนในตลาดต่างประเทศหลักสูตรดังกล่าวจะเจาะลึกทุกเรื่องที่จำเป็นในการลงทุน โดยถ่ายทอดผ่านประสบการณ์ของวิทยากรผู้เชี่ยวชาญและนักธุรกิจชั้นนำของประเทศ ทั้งเรื่องเทคนิคการสร้างความสัมพันธ์ การเจรจาเชิงธุรกิจการพัฒนาบุคลิกภาพและมารยาทสากลเพื่อเชื่อมสัมพันธ์การลงทุน การออกแบบธุรกิจเพื่อการลงทุนในต่างประเทศ ข้อมูลเกี่ยวกับทิศทางตลาดโลกและแนวโน้มของตลาดเกิดใหม่ ความรู้เรื่องกฎหมาย เรื่องภาษี เรื่องพิธีการทางศุลกากรในต่างประเทศ ข้อควรระวังเรื่องการจัดทำเอกสารความตกลงต่างๆ การหาแหล่งเงินทุน ตลอดจนเรื่องธุรกิจกับสิทธิมนุษยชนที่ในต่างประเทศให้ความสำคัญ
นอกจากนี้ ยังมีการแลกเปลี่ยนเคล็ดลับของธุรกิจไทยที่เติบโตในต่างแดน มีกิจกรรมกลุ่มสร้างเครือข่ายนักธุรกิจเพื่อการลงทุน รวมทั้งมีกิจกรรมศึกษาลู่ทางการลงทุนในต่างประเทศอีกด้วย สำหรับปี2564จะเน้นเส้นทางการลงทุนในประเทศกลุ่มอาเซียน ซึ่งผู้ประกอบการจะได้เข้าพบหน่วยงานภาครัฐ เอกชนและสมาคมต่างๆ ที่สำคัญ เพื่อรับฟังข้อมูลที่เป็นประโยชน์ในการทำธุรกิจ เยี่ยมชมสถานที่ และแลกเปลี่ยนประสบการณ์ พร้อมจับคู่ธุรกิจกับบริษัทไทยที่มาลงทุนในต่างประเทศ สำรวจย่านเศรษฐกิจการค้า และตลาดท้องถิ่น พร้อมเส้นทางโลจิสติกส์อีกด้วย
“แม้ว่ายังคงมีสถานการณ์การแพร่ระบาดของโควิด-19 แต่บีโอไอได้เตรียมสร้างความพร้อมให้กับนักลงทุนอย่างต่อเนื่อง ซึ่งหลักสูตรสร้างนักลงทุนไทยในต่างประเทศนี้ได้ดำเนินการมาถึงรุ่นที่ 19 แล้วโดยที่ผ่านมาผู้เข้ารับการอบรมหลายรุ่นได้สะท้อนมุมมองที่เป็นประโยชน์หลายด้าน เช่น ได้ประสบการณ์ตรงจากวิทยากรผู้ที่ลงทุนในต่างประเทศแล้วจริงๆ มีมุมมองทั้งเรื่องความท้าทาย สิ่งที่ต้องระมัดระวัง ซึ่งเป็นการวางพื้นฐานที่ดีสำหรับผู้ที่ต้องการขยายธุรกิจไปต่างประเทศ และสามารถนำความรู้ไปปรับใช้ในองค์กรช่วยวางแผนการดำเนินการเรื่องต่างๆ ได้ตรงจุดมากขึ้น บีโอไอจึงขอเชิญชวนผู้ประกอบการที่สนใจเข้าร่วมกิจกรรมครั้งนี้เพื่อช่วยยกระดับทั้งด้านบริหารจัดการ และเพิ่มพูนความรู้ต่างๆ อย่างรอบด้าน”รองเลขาธิการบีโอไอกล่าว
ทั้งนี้ หลักสูตรนี้จะเปิดรับสมัครตั้งแต่วันนี้ - วันที่23มิถุนายน2564สำหรับผู้สนใจสมัครสามารถสอบถามข้อมูลเพิ่มเติมได้ที่ กองพัฒนาผู้ประกอบการไทย โทรศัพท์0 2553 8111ต่อ6245หรือE-mail: thaienterprisedev@boi.go.thหรือ@Line ID: boi.toisc
*******************************
วันจันทร์ที่ 14 มิถุนายน 2564
รมช.ธรรมนัส ติดตามติดตามรองนายกฯ ประวิตร เปิดสถานีสูบน้ำคลองสะพาน เพื่อเพิ่มปริมาณน้ำอ่างเก็บน้ำประแสร์กว่า 50 ล้าน ลบ.ม./ปี รองรับความต้องการใช้น้ำที่เพิ่มมากขึ้นอย่างเพียงพอ
รมช.ธรรมนัส ติดตามติดตามรองนายกฯ ประวิตร เปิดสถานีสูบน้ำคลองสะพาน เพื่อเพิ่มปริมาณน้ำอ่างเก็บน้ำประแสร์กว่า 50 ล้าน ลบ.ม./ปี
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ร่วมพิธีเปิดสถานีสูบน้ำคลองสะพาน จังหวัดระยอง รวมทั้งติดตามสถานการณ์น้ำและแนวทางการแก้ไขปัญหาขาดแคลนน้ำในเขต EEC พร้อมมอบนโยบายแก้ไขปัญหาน้ำอย่างยั่งยืนโดยมีพลเอก ประวิตร วงษ์สุวรรณ รองนายกรัฐมนตรีเป็นประธานในพิธี พร้อมด้วยนายสุชาติ ชมกลิ่น รัฐมนตรีว่าการกระทรวงแรงงาน โดยมี นายชาญนะ เอี่ยมแสง ผู้ว่าราชการจังหวัดระยอง นายประพิศ จันทร์มา อธิบดีกรมชลประทาน และผู้เกี่ยวข้อง เข้าร่วมประชุมพร้อมรายงานสถานการณ์น้ำ และแนวทางการบริหารจัดการน้ำรองรับการขยายตัวทางเศรษฐกิจของ EEC ในอนาคต ณ โครงการส่งน้ำและบำรุงรักษาประแสร์ จังหวัดระยอง โดยการเปิดสถานีสูบน้ำคลองสะพาน จังหวัดระยองในครั้งนี้นั้น สามารถเพิ่มน้ำให้อ่างเก็บน้ำประแสร์ได้กว่า 50 ล้าน ลบ.ม./ปี รองรับความต้องการใช้น้ำที่เพิ่มมากขึ้นอย่างเพียงพอ
ทั้งนี้ กระทรวงเกษตรและสหกรณ์ โดยกรมชลประทาน ได้ดำเนินการบริหารจัดการน้ำในเขต EEC อย่างทั่วถึงและเป็นธรรม แต่ปริมาณน้ำต้นทุนในพื้นที่มีไม่เพียงพอสำหรับรองรับความต้องการใช้น้ำในอนาคต จึงได้พิจารณาแนวทางดำเนินการเพิ่มปริมาณน้ำต้นทุน เพื่อสร้างความมั่นคงด้านน้ำ และป้องกันการขาดแคลนน้ำทั้งในเขต EEC จำนวน 4 โครงการ ได้แก่ 1.) โครงการระบบสูบผันน้ำคลองสะพาน-อ่างเก็บน้ำประแสร์ เส้นที่ 2 ปัจจุบันมีความพร้อมดำเนินการ หากแล้วเสร็จจะสามารถเพิ่มปริมาณน้ำต้นทุนของอ่างเก็บน้ำประแสร์ได้กว่า 50 ล้าน ลบ.ม. ต่อปี 2.) โครงการอ่างเก็บน้ำคลองวังโตนด ปัจจุบันอยู่ระหว่างนำเสนอต่อที่ประชุมคณะกรรมการสิ่งแวดล้อมแห่งชาติ และโครงการผันน้ำคลองวังโตนด - อ่างเก็บน้ำประแสร์ เส้นที่ 2 หากแล้วเสร็จจะสามารถเพิ่มปริมาณน้ำต้นทุนให้อ่างเก็บน้ำประแสร์ได้กว่า 140 ล้าน ลบ.ม. ต่อปี 3.) โครงการผันน้ำจากอ่างเก็บน้ำประแสร์-หนองค้อ-บางพระ ปัจจุบันมีความพร้อมที่จะดำเนินการ หากแล้วเสร็จจะสามารถเพิ่มปริมาณน้ำต้นทุนให้อ่างเก็บน้ำบางพระได้กว่า 80 ล้าน ลบ.ม. ต่อปี และ 4.) โครงการเพิ่มปริมาณฯต้นทุนให้เขื่อนภูมิพล ปัจจุบันอยู่ระหว่างพิจารณารายงานการประเมินผลกระทบสิ่งแวดล้อม (EIA) หากแล้วเสร็จจะสามารถเพิ่มปริมาณน้ำต้นทุนให้เขื่อนภูมิพลได้กว่า 1,795 ล้าน ลบ.ม. ต่อปี
นายประพิศ จันทร์มา อธิบดีกรมชลประทาน กล่าวเพิ่มเติมว่า เนื่องจากการขยายตัวของสังคมในปัจจุบัน โดยเฉพาะในพื้นที่เขตพัฒนาพิเศษภาคตะวันออก (EEC) รัฐบาลจึงสั่งการให้ทุกภาคส่วนร่วมบูรณาการการทำงาน เพื่อป้องกันและแก้ไขปัญหาการขาดแคลนน้ำในพื้นที่ ให้ประชาชนมีน้ำเพียงพอใช้ในทุกกิจกรรม ปัจจุบันในพื้นที่ EEC (ระยอง ชลบุรี ฉะเชิงเทรา) มีปริมาณน้ำเก็บกักรวมกัน 662 ล้าน ลบ.ม. หรือ 44% ของความจุอ่างรวมกัน เป็นน้ำใช้การได้ 522 ล้าน ลบ.ม. ซึ่งทำการจัดสรรน้ำในทุกกิจกรรมไปแล้ว 80 ล้าน ลบ.ม. มีความต้องการใช้น้ำรวมกัน 1,054 ล้าน ลบ.บ. จากการคาดการณ์พบว่าในอนาคต (ปี 2574) ในพื้นที่ดังกล่าวมีความต้องการใช้น้ำเพิ่มขึ้นรวม 358 ล้าน ลบ.ม. โดยพื้นที่จังหวัดชลบุรี จะมีความต้องการน้ำเพิ่มขึ้นมากที่สุด
วันจันทร์ที่ 28 มิถุนายน 2564
อนุมัติ 128 ล้าน ยกระดับหน่วยบริการอนามัย ควบคุมโควิด-19
วันอาทิตย์ที่ 13 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติโครงการยกระดับหน่วยบริการอนามัยรองรับการระบาดของโรคโควิด-19 พร้อมกรอบวงเงินกว่า 128 ล้านบาท ประกอบด้วย รายการครุภัณฑ์ เช่น ชุดตรวจเชื้อโควิดแบบพกพา เครื่องช่วยหายใจ เครื่องติดตามการทำงานของหัวใจและสัญญาณชีพ รถพยาบาลพร้อมอุปกรณ์ช่วยชีวิตขั้นสูง หุ่นยนต์ลำเลียงอุปกรณ์ทางการแพทย์ รายการก่อสร้าง เช่น การปรับปรุงห้องไอโซเลท รูม หอผู้ป่วยแยกโรค และงบดำเนินงาน เช่น เวชภัณฑ์ป้องกันสำหรับการฉีดวัคซีน เป็นต้น ทั้งหมดนี้เพื่อเพิ่มขีดความสามารถของหน่วยบริการอนามัยให้มีศักยภาพในการควบคุมโรคในชุมชนได้อย่างเข้มแข็ง รองรับการระบาดในวงกว้างได้อย่างมีประสิทธิภาพ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 27 มิถุนายน 2565
แรงงานไทยเฮ!! เกาหลีต้องการช่างฝีมืออุตสาหกรรมอู่ต่อเรือจำนวนมาก
. .
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายบุญชอบ สุทธมนัสวงษ์ ปลัดกระทรวงแรงงาน พร้อมด้วย นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายไพโรจน์ โชติกเสถียร อธิบดีกรมการจัดหางาน นายประทีป ทรงลำยอง อธิบดีกรมพัฒนาฝีมือแรงงาน นายนิธิพัฒน์ วัฒนสุวกุล อัครราชทูตที่ปรึกษา (ฝ่ายแรงงาน) ประจำสถานเอกอัครราชทูต ณ กรุงโซล เจรจาหารือกับสมาคม KHOSHIPA ซึ่งเป็นสมาคมอู่ต่อเรือของสาธารณรัฐเกาหลี และบริษัทฮุนได ซึ่งเป็นหนึ่งในสมาชิกของสมาคมอู่ต่อเรือของเกาหลีด้วย
นายสุชาติ กล่าวว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และท่าน พล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ได้ให้ความสำคัญกับการส่งเสริมให้คนไทยได้มาทำงานในต่างประเทศ จึงสั่งการให้กระทรวงแรงงานหาแนวทางขยายตลาดแรงงานในต่างประเทศให้มากขึ้น ในวันนี้ผมจึงได้มอบหมายให้ปลัดกระทรวงแรงงานและคณะได้หารือกับสมาคมอู่ต่อเรือของสาธารณรัฐเกาหลี ซึ่งสมาคมดังกล่าวเป็นความร่วมมือของ 8 บริษัทขนาดใหญ่ของเกาหลี ที่ผ่านมาปี 2020 มีออเดอร์เข้ามาจำนวนมาก จึงจำเป็นต้องมีการจ้างแรงงานเพิ่มปีละ 10,000 คน ในสาขาช่างเชื่อม 4,000 คน ทาสี 1,400 คน ไฟฟ้า 1,800 คน เนื่องจากปัจจุบันคนเกาหลีมีอัตราการเกิดน้อยและกำลังเข้าสู่สังคมสูงอายุ เป็นเหตุให้ขาดแคลนแรงงาน ซึ่งในแต่ละปีคนอายุ 15 - 64 ปีที่จะประกอบอาชีพได้ ลดลงเรื่อยๆ โดยเฉพาะในปีนี้ลดลงถึง 3.5 แสนคน จึงจำเป็นต้องนำเข้าแรงงานต่างชาติเข้ามาทำงานด้วยวีซ่า E -7 (วีซ่าทักษะฝืมือ) เป็นจำนวนมาก ซึ่งในปีนี้รัฐบาลเกาหลีได้เพิ่มโควตานำเข้าแรงงานต่างชาติถึง 20 เปอร์เซ็นต์ของพนักงานของบริษัททั้งหมด ที่สำคัญต้องการแรงงานต่างชาติโซนฝั่งเอเชีย ไทยจึงเป็นประเทศหนึ่งและเป้าหมายหลักที่ทางเกาหลีต้องการแรงงานอายุ 24 – 45 ปี เป็นจำนวนมาก
นายบุญชอบ สุทธมนัสวงษ์ ปลัดกระทรวงแรงงาน กล่าวว่า ประเทศไทยพร้อมให้การสนับสนุนและส่งเสริมให้คนไทยได้มาทำงานในเกาหลีใต้มากขึ้น เพื่อให้สอดคล้องกับนโยบายรัฐบาล ซึ่งกระทรวงแรงงานเองมีความพร้อมทั้งกรมการจัดหางาน กรมพัฒนาฝีมือแรงงาน ที่จะดำเนินการในส่วนที่เกี่ยวข้องตามภารกิจ ซึ่งความคืบหน้าในเรื่องนี้ได้ให้อัครราชทูตที่ปรึกษา (ฝ่ายแรงงาน) ลงพื้นที่ไปหารือในรายละเอียดกับสมาคมและนายจ้างที่ต้องการจ้างแรงงานไทย ขณะเดียวกันในเร็ว ๆ นี้ ทางการเกาหลีจะส่งผู้แทนเดินทางไปเยี่ยมชมการทดสอบสาขาช่างเชื่อมที่ประเทศไทยด้วย เพื่อเตรียมความพร้อมในการจัดส่งแรงงานไทยวีซ่าทักษะฝีมือไปทำงานในอุตสาหกรรมต่อเรือตามความต้องการของเกาหลีโดยเร็วต่อไป
วันพุธที่ 18 พฤษภาคม 2565
ก.อุตฯ เผยผลผลิตอ้อยเข้าหีบประจำฤดูการผลิตปี 64/65 ผลผลิตอ้อยรวม 92.07 ล้านตัน เพิ่มขึ้นจากปีก่อน 25.41 ล้านตัน คิดเป็น 38.12% เหตุปริมาณน้ำฝนเพิ่มขึ้นและราคาน้ำตาลโลกสูงขึ้น
ก.อุตฯ เผยผลผลิตอ้อยเข้าหีบประจำฤดูการผลิตปี 64/65
ผลผลิตอ้อยรวม 92.07 ล้านตัน เพิ่มขึ้นจากปีก่อน 25.41 ล้านตัน คิดเป็น 38.12%
เหตุปริมาณน้ำฝนเพิ่มขึ้นและราคาน้ำตาลโลกสูงขึ้น
ก.อุตฯ เผยผลผลิตอ้อยเข้าหีบประจำฤดูการผลิตปี 64/65
ผลผลิตอ้อยรวม 92.07 ล้านตัน เพิ่มขึ้นจากปีก่อน 25.41 ล้านตัน คิดเป็น 38.12%
เหตุปริมาณน้ำฝนเพิ่มขึ้นและราคาน้ำตาลโลกสูงขึ้น
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ผลผลิตอ้อยเข้าหีบประจำฤดูการผลิตปี 2564/65 ของโรงงานน้ำตาลทั้ง 57 โรง ตั้งแต่วันที่ 7 ธันวาคม 2564 จนถึงวันที่ 7 พฤษภาคม 2565 รวมระยะเวลาหีบอ้อย 152 วัน มีปริมาณอ้อยเข้าหีบทั่วประเทศที่ 92.07 ล้านตัน แยกเป็นอ้อยสด จำนวน 66.95 ล้านตัน คิดเป็น 72.72% และอ้อยไฟไหม้ จำนวน 25.12 ล้านตัน คิดเป็น 27.28% yield น้ำตาลต่อตันอ้อย โดยเฉลี่ยอยู่ที่ 110.08 กิโลกรัมต่อตันอ้อย และมีค่าความหวานอ้อยเฉลี่ยอยู่ที่ 12.71 CCS ปริมาณผลผลิตอ้อยรวมเพิ่มขึ้นจากปีก่อน 25.41 ล้านตัน คิดเป็น 38.12% สาเหตุมาจากปริมาณน้ำฝนเพิ่มขึ้นและราคาน้ำตาลโลกสูงขึ้น ส่วนแนวทางการช่วยเหลือต้นทุนการตัดอ้อยสด อยู่ระหว่างการรวบรวมข้อมูลเพื่อนำเสนอ ครม. พิจารณาต่อไป โดยการช่วยเหลือต้นทุนการตัดอ้อยสดนั้น นอกจากจะเป็นการช่วยแก้ไขปัญหาฝุ่น PM 2.5 แล้ว ยังทำให้เกษตรกรชาวไร่อ้อยหันมาตัดอ้อยสดส่งโรงงานมากขึ้น มีรายได้และมีคุณภาพชีวิตที่ดีขึ้น
นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานคณะกรรมการอ้อยและน้ำตาลทราย (กอน.) กล่าวว่า จากปัญหาอ้อยสดสกปรกที่เกิดจากการเก็บเกี่ยวโดยไม่มีการตัดยอด
และไม่มีการสางใบอ้อย กลายเป็นอ้อยมีสิ่งปนเปื้อน และอ้อยยอดยาว ที่เป็นสาเหตุทำให้ yield น้ำตาลต่อตันอ้อยลดลงนั้น กระทรวงอุตสาหกรรมจะวางแนวทางในการแก้ปัญหาต่อไป
นายเอกภัทร วังสุวรรณ เลขาธิการคณะกรรมการอ้อยและน้ำตาลทราย กล่าวเพิ่มเติมว่า ปริมาณตัวเลขอ้อยไฟไหม้ในฤดูการผลิตปี 2564/65 ยังไม่เป็นไปตามเป้าที่วางไว้ คือ ปริมาณอ้อยไฟไหม้เข้าหีบไม่เกิน 10% ของปริมาณอ้อยทั้งหมด สาเหตุมาจากฝนตกอย่างต่อเนื่องทำให้อ้อยล้มเป็นจำนวนมาก เป็นอุปสรรคในการตัดอ้อยสด ทาง สอน. ได้วางแนวทางบริหารจัดการการแก้ไขปัญหาอ้อยไฟไหม้ให้เข้มข้นยิ่งขึ้น อาทิเช่น จัดหาเครื่องสางใบอ้อยมาให้เกษตรกรชาวไร่อ้อยยืมเพื่อสางใบอ้อย ส่งเสริมการรับซื้อใบอ้อยเพื่อเพิ่มรายได้ และลดการเผาใบอ้อย การขอรับการสนับสนุนเงินช่วยเหลือจากรัฐบาลเพื่อลดต้นทุนการตัดอ้อยสด การสนับสนุนสินเชื่อดอกเบี้ยต่ำให้เกษตรกรชาวไร่อ้อยกู้เพื่อซื้อเครื่องจักรกลการเกษตร รวมทั้งการลงนามในบันทึกความร่วมมือการแก้ไขปัญหาอ้อยไฟไหม้ ซึ่งรัฐบาลได้กำหนดนโยบายชัดเจนที่จะไม่ส่งเสริมอ้อยไฟไหม้ในการลดฝุ่น PM 2.5 ประกอบกับโรงงานน้ำตาลทรายเองได้เข้าไปส่งเสริมให้เกษตรกรชาวไร่อ้อยตัดอ้อยสดมากขึ้น คาดว่าฤดูการผลิตปีหน้าปริมาณอ้อยสดจะมีทิศทางเพิ่มขึ้นต่อเนื่อง ซึ่งจะส่งผลทำให้ผลผลิตน้ำตาลต่อตันอ้อยสูงขึ้น ทั้งนี้ สอน.ได้คาดการณ์แนวโน้มฤดูการผลิตปี 2565/66 จะมีปริมาณอ้อยเพิ่มขึ้นมากกว่า 100 ล้านตัน สาเหตุจากปริมาณน้ำฝนที่เพิ่มขึ้นและราคาน้ำตาลในตลาดโลกยังอยู่ในระดับสูง
วันพฤหัสบดีที่ 1 กรกฎาคม 2564
สมาคมสถาบันการเงินของรัฐ พร้อมร่วมมือ กอช. ส่งเสริมคนไทยมีเงินออมใช้หลังอายุ 60 ปี ผ่านแอป “กอช.” ตรวจสอบสิทธิ์ สมัคร และส่งเงินออม ครบจบในแอปเดียว
สมาคมสถาบันการเงินของรัฐ จับมือ กอช. ร่วมส่งเสริมคนไทยมีเงินออมใช้หลังอายุ 60 ปี พร้อมยกระดับคุณภาพชีวิตคนไทยให้ดีขึ้นผ่านการออมกับ กอช. สมัครสมาชิกและส่งเงินออมสะสมขั้นต่ำ 50 บ. สูงสุด 13,200 บ./ปี และรับเงินสมทบจากรัฐบาล 100% ไม่เกิน 1,200 บ./ปี
สมาคมสถาบันการเงินของรัฐ จับมือ กองทุนการออมแห่งชาติ (กอช.) ร่วมส่งเสริมให้คนไทยได้มีเงินออมใช้หลังอายุ 60 ปี พร้อมยกระดับคุณภาพชีวิตประชาชนคนไทยให้ดีขึ้นผ่านการออมกับ กอช. สมัครสมาชิกและส่งเงินออมสะสมขั้นต่ำ 50 บาท สูงสุด 13,200 บาท/ปี และรับเงินสมทบจากรัฐบาล 100% ไม่เกิน 1,200 บาท/ปี เพียงตรวจสอบสิทธิ์ก่อนการสมัครได้ที่แอปพลิเคชัน (Application) “กอช.” หรือ www.nsf.or.th
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) ในฐานะประธานกรรมการสมาคมสถาบันการเงินของรัฐ (The Government Financial Institutions Association : GFA) เปิดเผยว่า GFA พร้อมร่วมเป็นส่วนหนึ่งในการสนับสนุนให้คนไทยมีวินัยในการออม เพื่อให้มีเงินออมไว้ใช้หลังอายุ 60 ปี ได้อย่างเหมาะสมและเพียงพอ โดยสถาบันการเงินของรัฐที่เป็นสมาชิก GFA จำนวน 4 แห่ง ที่ให้บริการด้านฝากเงิน ประกอบด้วย ธนาคารอาคารสงเคราะห์ (ธอส.) ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) และธนาคารอิสลามแห่งประเทศไทย (ธอท.) จะร่วมเป็นอีกช่องทางในการเผยแพร่ข้อมูลข่าวสารในการส่งเสริมการออมของ กอช. ให้กับประชาชนได้รับทราบอย่างแพร่หลายมากขึ้น ผ่าน 3 ช่องทางหลัก คือ 1.ช่องทางเว็บไซต์ ของแต่ละธนาคาร 2.ช่องทาง Facebook Page ของแต่ละธนาคารที่มีผู้ติดตามรวมกว่า 2 ล้านราย และ 3. ช่องทาง Line Official Account ที่มีผู้ติดตามมากกว่า 20 ล้านราย
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. ร่วมกับ สมาคมสถาบันการเงินของรัฐ ในการร่วมกันประชาสัมพันธ์และสื่อสารข้อมูลของ กอช. เพื่อเพิ่มช่องทางในการสื่อสารข้อมูลให้เข้าถึงกลุ่มเป้าหมายลูกค้าธนาคารที่มีสิทธิ์สมัครอายุระหว่าง 15-60 ปี โดยสามารถส่งเงินออมขั้นต่ำ 50 บาท สูงสุด 13,200 บาท/ปี และรับเงินสมทบจากรัฐบาลสูงสุด 100% ไม่เกิน 1,200 บาท/ปี ซึ่งเป็นการส่งเสริมการออมเงิน และสร้างความมั่นคงให้กับชีวิตหลังอายุ 60 ปี โดยการประชาสัมพันธ์ผ่านช่องทางของสมาคมสถาบันการเงินของรัฐ โดยผู้ที่สนใจสามารถตรวจสอบสิทธิ์ สมัครและส่งเงินออมสะสมผ่านแอปพลิเคชัน กอช. รวมถึงการคำนวณบำนาญและดูบัญชีเงินออมได้ตลอดเวลา
ทั้งนี้ ผู้ที่สนใจสามารถดูข้อมูลเพิ่มเติมได้ที่เว็บไซต์ของธนาคารทั้ง 4 แห่ง หรือแอปพลิชัน “กอช.” โดยผู้สนใจสามารถดาวน์โหลดได้ผ่าน แอป สโตร์ (App Store) สำหรับผู้ใช้สมาร์ทโฟนระบบไอโอเอส (IOS) และดาวน์โหลดผ่าน เพลย์ สโตร์ (Play Store) สำหรับผู้ใช้สมาร์ทโฟนระบบแอนดรอยด์ (Android) โดยพิมพ์คำค้นหาว่า “กอช.” หรือ สแกนผ่านคิวอาร์โค้ด (QR Code) ได้ที่ช่องทางการสื่อสารต่างๆ ของ กอช. สอบถามรายละเอียดเพิ่มเติมได้ที่สายด่วนเงินออม โทร. 02-049-9000 หรือ www.nsf.or.th หรือ ติดต่อสมัครสมาชิกและบริการอื่นๆ ของ กอช. ได้ที่ว่าการอำเภอ สำนักงานคลังจังหวัด สถาบันการเงินชุมชน หรือธนาคารหน่วยรับสมัครสมาชิก ทั้ง 4 แห่ง ได้แก่ ธนาคารเพื่อการเกษตรและสหกรณ์การเกษตร ธนาคารอาคารสงเคราะห์ ธนาคารออมสิน และธนาคารกรุงไทยทุกสาขา ในวันและเวลาทำการของธนาคาร
สมาคมสถาบันการเงินของรัฐ โทร. 0 2202 1868 และ 0 2202 1961
ฝ่ายประชาสัมพันธ์และสื่อสารองค์กร กองทุนการออมแห่งชาติ โทร. 0 2049 9000 ต่อ 311
วันอาทิตย์ที่ 8 พฤษภาคม 2565
“ไทย” ติด Top 4 จุดหมายปลายทางท่องเที่ยวที่น่าเดินทางไปเยือนมากที่สุดในโลก
.....
กระทรวงวัฒนธรรม เผยข่าวดีล่าสุดถึงผลสำรวจเกี่ยวกับแผนการท่องเที่ยวระดับโลกของวีซ่า (Visa Global Travel Intentions Study) พบว่า ประเทศไทยได้รับการจัดอันดับให้เป็นจุดหมายปลายทางการท่องเที่ยวลำดับ 4 ที่น่าเดินทางไปเยือนมากที่สุดในโลก เมื่อมีการเปิดประเทศรับนักท่องเที่ยวหลังสถานการณ์โควิด-19 (สหรัฐอเมริกา ลำดับ 1/ สหราชอาณาจักร ลำดับ 2/ อินเดีย ลำดับ 3)
.
เมืองท่องเที่ยวยอดนิยมในไทยที่นักท่องเที่ยวค้นหาข้อมูลผ่านออนไลน์มากที่สุด คือ กรุงเทพฯ ภูเก็ต เชียงใหม่ และ อ.หัวหิน จ.ประจวบคีรีขันธ์ สำหรับกิจกรรมที่นักท่องเที่ยวสนใจมากที่สุด คือ นวดแผนไทย รับประทานอาหารไทยในคาเฟ่ - ร้านอาหาร การใช้เวลาพักผ่อนในรีสอร์ต และการเปิดประสบการณ์ด้านวัฒนธรรมไทย เช่น การเยี่ยมชมวัดไทย
#ไทยคู่ฟ้า#ร่วมต้านโควิด19
-------------------